Johnsen står klar til å styrke IMF

Norges finansminister står klar med sjekkheftet om IMF skulle trenge penger til å hjelpe Europa.

STØTTER EUROPA: Men Sigbjørn Johnsen mener norsk støtte til Europa må gå gjennom IMF. Vis mer byoutline Fredrik Varfjell

Publisert: Publisert: 8. november 2011 13:05

Norge er åpne for å tilby ytterligere midler for å hjelpe IMF dersom organisasjonen ber om støtte til tiltak for å demme opp for skrantende europeiske økonomier.

Samtidig har pensjonsfondet ingen rolle i en slik redningsoperasjon.

Det uttaler Norges finansminister, Sigbjørn Johnsen, i et intervju med Dow Jones Newswires.

Intervjuet kommer i kjølvannet av diskusjoner om hvordan solide økonomier som Norge kan assistere overforgjeldede ØMU-land som Hellas og Italia.

Les også: Sigbjørn stoler på Angela og Nicolas

Johnsen sa at fordi Norge ikke er en del av EU vil den mest gjennomførbare tilnærmingen være å gi økonomisk støtte til Europa via IMF.

- Positiv til felles handling

- Vi ville vært positive til en felles handling fra IMF sin side om de ber om vår deltakelse. Norge er en betydelig tilhenger av IMF og jeg tror at vi ville reagere positivt til en konkret respons (til gjeldskrisen), sa Johnsen.

Uttalelsen kommer etter at Sveriges finansmininster, Anders Borg, mandag sa at de er positive til å assistere IMF dersom de beslutter om tiltak mot gjeldskrisen.

Ikke oljefondet

Samtidig understreker Johnsen at det norske pensjonsfondet ikke vil brukes i en redningsaksjon.

- Det er viktig for meg å understreke at pensjonsfondet ikke skal og ikke vil delta i hva du kan kalle redningsoperasjoner.

Dette fordi det er en institusjonell investor og den bør fungere som sådan, fortsatte Johnsen.